open-index/open-wikipedia-markdown huggingface dataset:
Edvard Troníček (mladší)

MUDr. **Edvard Troníček** (* 4. jún 1899, Hradec Králové, Česko – † 10. júl 1967, Praha, Česko) bol český entomológ – lepidopterológ, ktorý má pre entomológiu význam hlavne ako autor niektorých výskumných prác o faune motýľov, hlavne z územia Kréty.

Jeho otec bol ďalší známy entomológ Edvard Troníček  (* 1833 – † 1898). Po skončení základnej školy študoval na gymnáziu a potom pokračoval v štúdiu medicíny na Karlovej univerzite v Prahe.  

Počas svojho života sa zaoberal hlavne motýľmi. Pre svetovú, ale aj slovenskú  entomológiu má význam hlavne jeho práca: „Contribution to the knowledge of the lepidopterological fauna of Crete“, ktorá vyšla v Acta Ent. Mus. Nat. Pragae v roku 1949.                                                            

Jeho zbierka hmyzu, prevažne motýle z územia Česko-Slovenska je uložená v Národnom múzeu v Prahe. 
                             
## Zdroje informácií o autorovi
*Paclt, J.: 1964, Lepidopterológ Troníček se dožívá 65 let. Čas. Čs. spol. ent., 61: 395 – 396: (65. narodeniny).
*Moucha, J.: 1967, Čas. Nár. muzea, odd. přír., 136: 218.
*Paclt, J.: 1968, Acta mus. Reginaehrad., Sc. nat., ser. A, 9: 27 + portrét.
*Paclt, J.: 1968, Biologia, 23: 406.
*Paclt, J.: 1968, Živa, 16: 27 + portrét.
*Smetana, O.: 1969, Entomologická bibliografie Československa 1951 – 1960, Academia, Praha: 43, 132.
*Koleška, Z.: 1995, Klapalekiana 31(Suppl.): 564 – 775. 
*Okali, I. et al.: 1996, Slovník slov. zoológov a zoológov so vzťahom k územiu Slovenska. 120.

Kategória:Českí entomológovia
Kategória:Lepidopterológovia
Vöcklabruck (okres)

**Vöcklabruck** je okres v rakúskej spolkovej krajine Horné Rakúsko. Má rozlohu , žije tu 129 943 (2010) obyvateľov a sídlom okresu je Vöcklabruck.

## Iné projekty


Kategória:Okresy v Rakúsku
Kategória:Horné Rakúsko
Veľké krídlo klinovej kosti

[thumb|right|[Klinová kosť - pohľad spredu. (Gray´s Anatomy, 1918)]]

**Veľké krídlo klinovej kosti** (lat. *ala maioris ossis sphenoidalis*) je párová symetrická štruktúra podobná krídlu, ktorá odstupuje z bokov tela klinovej kosti. Veľké krídla majú pomerne zložitú priestorovú štruktúru a sú súčasťou viacerých komplexnejších štruktúr lebky:
* horná plocha (*facies cerebralis*) - tvorí časť vnútornej lebečnej bázy;
* vonkajšia plocha 
** ako *facies temporalis* tvorí vnútorné ohraničenie spánkovej jamy a predozadná hrana (crista infratemporalis) ju oddeľuje od
** *facies infratemporalis*, ktorá sa stáča mediálne, tvoriac časť spodiny lebečnej;
* očnicová plocha (*facies orbitalis*) smerujúca dopredu, je súčasťou vonkajšej steny očnice;
* čeľustná plocha (*facies maxillaris*) - tvorí časť steny krídlovopodnebnej jamy (fossa pterygopalatina).
Okraje veľkého krídla sa k okolitým kostiam pripájajú formou švov: 
* vpredu s čelovou a lícnou kosťou,
* vzadu so spánkovou kosťou,
* hore s temennou kosťou.
Na cerebrálnej ploche veľkého krídla sú 3 dôležité otvory:
* okrúhly otvor (*foramen rotundum*) - vpredu; vedie cez kosť na čeľustnú plochu do fossa pterygopalatina a prechádza cezeň čeľustný nerv (*nervus maxillaris*, II. vetva trojklaného nervu)
* oválny otvor (*foramen ovale*) - za okrúhlym otvorom; vedie cez kosť na facies infratemporalis a prechádza cezeň sánkový nerv (*nervus mandibularis*, III. vetva trojklaného nervu)
* tŕňový otvor (*foramen spinosum*) - vzadu a laterálne za oválnym otvorom; je z nich najmenší. Otvor vedie cez kosť na facies infratemporalis a vstupuje cezeň do lebky arteria meningea media a vetvička zo sánkového nervu - zásobujú tvrdú plenu mozgovú.

## Pozri aj
*horná očnicová štrbina (fissura orbitalis superior)

## Zdroje
* Čihák R.: *Anatomie 1.*
* Feneis H.: *Anatomický obrazový slovník.*

Kategória:Klinová kosť
Ján Asbóth

**Ján Asbóth** alebo **Johann Asbóth** (* 13. december 1768, Nemescsó, Maďarsko – † 19. jún 1823, Sombor, Srbsko) bol maďarský prírodovedec, botanik, mineralóg, národohospodár, pedagóg a entomológ. 

Ako 14-ročný odchádza študovať na gymnázium do Šoprone. Počas rokov 1788 až 1791 študoval na Univerzite v Göttingene. V roku 1791 začína pôsobiť ako profesor na evanjelickom lýceu v Levoči a v rokoch 1796 až 1801 pôsobil na Kežmarskom lýceu ako profesor. 

Ján Asbóth bol autorom prírodovedeckých článkov o slovenskej časti Karpát a venoval sa aj vlastivednému výskumu Vysokých Tatier, najmä mineralógii, botanike a zoológii. Bol priekopníkom entomológie na území Uhorska. V roku 1799 publikoval jednu z prvých špecializovaných entomologických prác, v ktorej opísal druh dvojkrídleho hmyzu *Tipula glacialis*, ktorý našiel zamrznutý v ľade rieky Poprad. V roku 1805 vyšla jeho práca "Topographisch–mineralogische Beschreibung des Felsenkessels, in welchem der grüne See auf den Karpaten eingeschlossen ist". Z prírodovedeckého hľadiska opísal aj niektoré ďalšie tatranské lokality.

## Zdroje informácií o autorovi
*Bohuš, I.: 1969, Kto bol kto vo Vysokých Tatrách. Vysoké Tatry, 8(4): 31. 
*Houdek, I. et Bohuš, I.: 1976, Osudy Vysokých Tatier. Bratislava, 62, 67 – 68, 259. 
*Kolektív: 1986, *[[Slovenský biografický slovník]]* I. zv. A – D. Matica Slovenská, Martin. 80.
*Okali, I. et al.: 1996, *[[Slovník slovenských zoológov a zoológov so vzťahmi k územiu Slovenska]]*. Bratislava, Stimul, 10.
*Gaedike, R. & Groll, E. K. eds. 2001, Entomologen der Welt (Biografien, Sammlungsverbleib). Datenbank, DEI Eberswalde im ZALF e. V.: „Asbóth Johann“.

Kategória:Maďarskí prírodovedci
Kategória:Maďarskí entomológovia
Kategória:Slovenskí entomológovia
Kategória:Srbskí entomológovia
Kategória:Slovenskí prírodovedci
Kategória:Slovenskí botanici
Kategória:Slovenskí mineralógovia
Kategória:Slovenskí pedagógovia
Slovenské mená hmyzu

**Slovenské mená hmyzu** je významná knižná publikácia, v ktorej je stanovených množstvo slovenských názvov (mien) hmyzu. 

Editorom celej práce je známy a významný slovenský prírodovedec, ornitológ, profesor, RNDr. Oskár Ferianc, DrSc. Prácu odborne redakčne spracoval Ing. Ján Jasič, CSc. Recenzentami práce boli Prof. PhDr. Ján Horecký, DrSc. a doc. ing. Alexander Huba, CSc. Kniha bola publikovaná v roku 1975 a má 308 strán. Vydala ju VEDA – vydavateľstvo SAV, Bratislava. Práca je významným dielom slovenskej odbornej zoologickej terminológie.
Na práci sa podieľalo ešte ďalších 22 autorov – odborníkov na entomológiu – členov Slovenskej entomologickej spoločnosti, ako i niektorí členovia Jazykovedného ústavu Ľudovíta Štúra Slovenskej akadémie vied.

V práci je z viac ako 30 000 druhov hmyzu, ktoré boli v tom čase z územia Slovenska zistené, uvedených niekoľko tisíc slovenských mien entomologicky významných druhov. 

Kategória:Knihy z 1975
Kategória:Entomologické knihy
Santo Domingo

**Santo Domingo** môže byť:
* hlavné mesto Dominikánskej republiky, pozri Santo Domingo (hlavné mesto)
* provincia v Dominikánskej republike, pozri Santo Domingo (provincia)
* metropolitná oblasť Veľké Santo Domingo
* v koloniálnych časoch názov španielskej časti ostrova Haiti, resp. celého tohto ostrova (názov francúzskej časti bol Saint Domingue), pozri Haiti (ostrov) a Dejiny Dominikánskej republiky
Jonathan Marray

**Jonathan Marray** (* 10. marec 1981, Liverpool, Spojené kráľovstvo) je súčasný britský profesionálny tenista.

## Externé odkazy

Kategória:Narodenia v 1981
Kategória:Britskí tenisti
Kategória:Osobnosti z Liverpoolu
Thiemo de Bakker

**Thiemo de Bakker** (* 19. september 1988, Haag, Holandsko) je súčasný holandský profesionálny tenista. V roku 2006 vyhral súťaž juniorov na Wimbledone.

## Iné projekty

## Externé odkazy

Kategória:Holandskí tenisti
Kategória:Osobnosti z Haagu
Rik De Voest

**Rik De Voest** (* 5. jún 1980, Miláno, Taliansko) je súčasný juhoafrický profesionálny tenista. Počas svojej kariéry vyhral 2 turnaje ATP vo štvorhre.

## Finálové účasti na turnajoch ATP (2)

### Štvorhra - výhry (2)

## Iné projekty

## Externé odkazy

Kategória:Juhoafrickí tenisti
Kategória:Osobnosti z Milána
Liptovský hrad

**Liptovský hrad** (iné názvy: **Sielnický hrad**, **Liptovský Starý hrad**) je ruina hradu na Liptove,  v blízkosti hraníc okresov Liptovský Mikuláš a Ružomberok. Nachádza sa v okrese Liptovský Mikuláš, cca 220 m od hraníc, v katastrálnom území Sestrč, ktoré je súčasťou obce Liptovská Sielnica.

Zvyšky niekdajšieho hradu stoja na vrchu Sestrč () v Chočských vrchoch, vypínajú sa nad obcami Kalameny a Bukovina. Bol najvyššie položeným hradom na Slovensku a zároveň jeden z najvyššie položených v strednej Európe. 

[náhľad|vľavo|Hrad podľa [Janko Alexy|Janka Alexyho]]
Hrad je prvýkrát písomne doložený  roku 1262, dal ho postaviť kráľ Belo IV. na mieste zaniknutého hradiska z 1. storočia pred Kr. Plnil obrannú funkciu. Bol viackrát zničený a následne rozširovaný (13. a 14. storočie), od roku 1340 bol sídlom Liptovskej župy. V rokoch 1431 – 1434 bol obsadený husitskými vojskami, v roku 1454 prešiel do vlastníctva Pongráca, ktorý zrenovoval obytnú časť a hrad posilnil predsunutou parkánovou hradbou. Po potlačení protikráľovského sprisahania v roku 1471 hrad dobyl kráľ Matej Korvín a nechal ho úplne zničiť. Dochovala sa z neho len časť múra pod previsom zatrávnenej zeminy.

Pôvodný hrad tvorila obytná veža, cisterna, malé nádvorie a dve brány. Hradnému panstvu pôvodne patrili rozsiahle územia (napríklad obec Liptovský Trnovec), ktoré sa značne zmenšili po vybudovaní hradov Likava a Liptovský Hrádok.

V 80. rokoch 20. storočia bol areál hradu predmetom výskumu stredovekej archeológie, pričom boli zrekonštruované a zakonzervované jeho základy, objasnil sa jeho postupný vývin až do zániku. Boli odkryté zvyšky dvoch cisterien, paláca, veží, objavené bolo tiež množstvo striel a kováčskeho materiálu z objavenej šmykne pod hradnou stenou na západnom okraji areálu. 

Celý areál hradu je verejne prístupný. Vedie sem červeno-značkovaný turistický chodník Vlachy – Havránok – Bukovina – Sedlo pod Kráľovou () a tiež žlto-značkovaný turistický chodník Kalameny – Sedlo pod Kráľovou a ďalej do sedla Poľana ().

## Panoramatické snímky

## Referencie

## Iné projekty

## Externé odkazy
* Oživili takmer zabudnutý Liptovský hrad. In: SME, 8. jún 2017

Kategória:Liptovská Sielnica
Kategória:Hrady a zámky na Slovensku
Kategória:Archeologické lokality na Slovensku
Kategória:Liptov
Kategória:Chočské vrchy
Kategória:Ruiny na Slovensku
Kategória:Stavby v okrese Liptovský Mikuláš
Sestrč

**Sestrč** môže byť:
*potok na Liptove, pozri Sestrč (potok)
*vrch (999,9 m n. m.) v Chočských vrchoch, pozri Sestrč (vrch)
*zaniknutá obec v Liptove, pozri Sestrč (obec)
Linka A

**Linka A** môže byť napríklad:
* Linka A (pražské metro)
* Linka A Réseau express régional (Île-de-France)
Sestrč (vrch)

**Sestrč** () je vrch na Liptove v Chočských vrchoch.

Vypína sa v geomorfologickom podcelku Sielnické vrchy medzi Kráľovou () na juhu a sedlom Poľana () je oddelený od Sielnickej hory () na severoseverozápade. Východné svahy prudko spadajú do Sestrčskej doliny, kým západné svahy sú miernejšie a spadajú do doliny Kalamenianky. Východná časť chrbta vedúceho z vrcholu na sever do sedla Poľana má výrazne bralnatý charakter.

Na vrchole sa nachádzajú zvyšky Liptovského hradu, na jeho mieste stálo halštatské hradisko opevnené vysokým polkruhovým valom, z tohto obdobia pravdepodobne pochádzajú aj nálezy bronzových predmetov. Okrem toho sa vo vrcholom brale nachádza jaskyňa, ktorá bola osídlená už v eneolite.

Z vrcholovej plošiny je pekný kruhový výhľad do okolia. Vrch je dostupný z obce Kalameny po žlto-značkovanej trase a z obce Bukovina po červeno-značkovanom turistickom chodníku.

## Referencie

## Pozri aj
*Liptovský hrad

## Externé odkazy
* Poloha na turistickej mape

Kategória:Vrchy v Chočských vrchoch
Kategória:Liptov
Kategória:Vrchy v okrese Liptovský Mikuláš
Kategória:Vrchy pod 1000 metrov na Slovensku
Kompilácia (programovanie)

**Kompilácia** je preklad zdrojového kódu do podoby vhodnej pre vykonanie procesorom - strojový kód, obvykle sprevádzaná syntaktickou a semántickou kontrolou. Kompiláciu vykonáva program nazývaný kompilátor.

Kategória:Programovanie
Hnilický potok

**Hnilický potok** je potok v dolnom Turci, v západnej časti okresu Martin. Je to pravostranný prítok Valčianskeho potoka, meria 2,7 km a je tokom V. rádu.

## Prameň

Pramení v Malej Fatre, v podcelku Lúčanská Fatra, v časti Kýčery, na východnom svahu Hnilickej Kýčery (1 217,6 m n. m.) v nadmorskej výške približne 925 m n. m.

## Opis toku

Od prameňa tečie sprvu na severovýchod, potom tečie na krátkom úseku na východ, ďalej sa stáča juhovýchodným smerom a sprava priberá krátky prítok (723,3 m n. m.) prameniaci severovýchodne od kóty 1 187,7 m. Na dolnom toku priberá opäť sprava najprv prítok zo severovýchodného svahu Javoriny (1 053,4 m n. m.), potom prítok z východného svahu Javoriny a stáča sa východným smerom. Napokon sa ešte esovito stáča, smeruje k ústiu na juhovýchod a vo Valčianskej doline, na okraji chatovej osady západoseverozápadne od obce Valča, sa v nadmorskej výške cca 549 m n. m. vlieva do Valčianskeho potoka.

## Referencie

Kategória:Potoky na Slovensku
Kategória:Povodie Turca
Kategória:Vodné toky v Lúčanskej Fatre
Kategória:Vodné toky v okrese Martin
Pravá Slovenská národná strana (2001 – 2005)

::*Pravá Slovenská národná strana je aj starší názov (2005 – 2006) strany V. Morica, ktorá sa dnes volá DOMOV národná strana, pozri [[DOMOV národná strana]].*

**Pravá Slovenská národná strana** (skratka **P SNS**) bola politická strana na Slovensku, ktorá vznikla v roku 2001 ako reakcia na situáciu vo vnútri SNS pod vedením predsedníčky SNS Anny Malíkovej. Skupina okolo bývalého predsedu SNS Jána Slotu (ten sa opäť stal predsedom neskôr znova zjednotenej SNS) vytvorila novú stranu, aby mohli kandidovať v parlamentných voľbách 2002. Vtedajšia predsedníčka SNS Anna Malíková (teraz predsedníčka NAS Anna Belousovová) nemienila dovoliť kandidovať do parlamentu prívržencom Jána Slotu. Ako priama reakcia vznikla Pravá Slovenská národná strana. 

PSNS nadväzovala na európsky konzervativizmus a slovenský tradicionalizmus, pričom prioritne sa zameriavala na posilňovanie nezávislosti, štátnej suverenity a národnej zvrchovanosti Slovenskej republiky. 

Obe strany sa znovu zjednotili 4. apríla 2005 a P SNS vstúpila do likvidácie.

## Referencie

Kategória:Organizácie založené v 2001
Kategória:Zaniknuté politické strany na Slovensku
Citizen bridge

***citizen bridge*** je názov debutového dvojalbumu bývalej bardejovskej skupiny The Bridge (neskôr The Bridgeheads). Album bol vydaný v roku 2005 a obsahuje 32 skladieb.

## Skladby
### CD 1: Too Left Of The Middle
# „You'll Be There“ - 3:36
# „All About Your Love 4“ - 3:46
# „Reality Show“ - 3:37
# „Pathetic Song“ - 3:50
# „In Harmony (Loud And Clear)“ - 3:53
# „Mercury“ - 3:10
# „Elephant Man“ - 4:27
# „Just Because“ - 4:11
# „Allergy“ - 4:54
# „Magic Word“ - 3:08
# „Eleanor rigDick“ - 9:34
# „Silver Gold“ - 3:36
# „Garage Is The Place Where We Were Born (Unwanted Little Guitar Suckers Rule)“ - 1:23
# „East Of Eden“ - 4:14
# „Starry-Eyed“ - 3:47
# „D.T.M.U.B.“ - 4:28

### CD 2: Too Right Of The Middle
# „My Private Star“ - 4:33
# „Jane In The Rye“ - 3:14
# „Sentimental“ - 3:50
# „Have You Ever“ - 3:10
# „Destiny“ - 3:45
# „Movie Theme“ - 1:44
# „Until Good Lord Will Take Us Away“ - 4:07
# „Another Day“ - 3:58
# „All About Your Love 5“ - 3:16
# „FuckItAll (IDontCare)“ - 5:10
# „Why Sad?“ - 2:44
# „Lullaby“ - 2:03
# „You Could Be“ - 3:14
# „Elephant Man Returns“ - 3:40
# „All About Your Love 6“ - 3:25
# „Venované Nikomu“ (bonus track) - 4:00

Kategória:Hudobné albumy z 2005
Kategória:Debutové albumy
Kategória:Albumy The Bridgeheads
Kategória:Dvojalbumy
Kresťanská sociálna únia

**Kresťanská sociálna únia**, skratka **KSÚ** (v roku 1992 **Slovenské kresťansko-demokratické hnutie**, skratka **SKDH**, v rokoch 19921995 **Kresťanská sociálna únia Slovenska**) bola kresťanskodemokratická nacionalistická politická strana pôsobiaca na Slovensku v rokoch 1992–1998.

## Dejiny
Slovenské kresťansko-demokratické hnutie vzniklo odštiepením časti členov Kresťanskodemokratického hnutia, ktorým sa materská strana nezdala dosť pronárodná, v marci 1992. Strana navrhovala konfederatívne usporiadanie ČSFR a v prípade nesúhlasu českej strany referendum o samostatnom Slovensku. Predsedom strany sa stal Ján Klepáč, významným členom bol tiež bývalý člen KDH Viliam Oberhauser. V parlamentných voľbách v roku 1992 strana neuspela a získala iba 3,05 % hlasov.

SKDH sa na svojom sneme 10. októbra 1992 rozhodlo premenovať na Kresťansko-sociálnu úniu Slovenska (KSÚ), za predsedu bol opäť zvolený Ján Klepáč. KSÚ plne podporovala politiku HZDS. Rada KSÚ 17. júla 1994 definitívne potvrdila samostatný vstup do volieb do NR SR, hoci viacerí vysokí funkcionári prestúpili do SNS. Vo voľbách kandidovala pod názvom Kresťanská sociálna únia Slovenska a získala 2,05 % hlasov. Dňa 21. februára 1995 odstúpil z funkcie predseda KSÚ Ján Klepáč, novým predsedom sa v máji 1995 stal Viliam Oberhauser. Ten sa po zvolení dištancoval od spolupráce so vtedajšou opozíciou a deklaroval ochotu spolupracovať najmä s HZDS, Maticou slovenskou, Slovenským orlom a ďalšími, najmä charitatívnymi organizáciami. Strana sa postupne integrovala do SNS. Oficiálne zanikla dobrovoľným zrušením v júni 1998.

## Volebné výsledky
Výsledky volieb do Národnej rady SR (do r. 1993 Slovenskej národnej rady), v ktorých sa zúčastnila strana SKDH/KSÚ.

## Predstavitelia strany
### Predsedovia
* Ján Klepáč (19921995)
* Viliam Oberhauser (19951998)

## Referencie


Kategória:Zaniknuté politické strany na Slovensku
Ihráč (prítok Vríce)

**Ihráč** je potok v dolnom Turci, v juhozápadnej časti okresu Martin. Je to ľavostranný prítok Vríce, meria 3,2 km a je tokom V. rádu.

## Prameň

Pramení v Malej Fatre, v podcelku Lúčanská Fatra, v časti Kýčery, na východnom svahu Kýčery (1 095,5 m n. m.) v nadmorskej výške približne 765 m n. m. 

## Opis toku

Od prameňa tečie sprvu východným smerom, nevýrazne esovito sa stáča a následne mení smer, pričom oblúkom sa stáča juhojuhovýchodným smerom. Vstupuje do výbežku Turčianskej kotliny, do podcelku Valčianska pahorkatina a preteká lokalitou Peciny. Napokon už tečie severojužným smerom okrajom intravilánu obce Kláštor pod Znievom a severne od centra obce sa v nadmorskej výške cca 487 m n. m. vlieva do Vríce. Potok nepriberá žiadne prítoky.

## Referencie

Kategória:Potoky na Slovensku
Kategória:Povodie Turca
Kategória:Vodné toky v Lúčanskej Fatre
Kategória:Vodné toky v okrese Martin
Valónsky región

thumb|Poloha regiónu v Belgicku
thumb|Vlajka Valónskeho regiónu

**Valónsky región** alebo **Valónska oblasť** (fran. , nem. , val. , hol. ), skrátene **Valónsko**, je jeden z troch administratívnych regiónov Belgicka. Predstavuje 33 % obyvateľov (3 498 384) a 55 % () rozlohy Belgicka. Je to prevažne francúzsky hovoriaci región, no nachádzajú sa tu aj nemecky hovoriace komunity na východe. Tak ako iné regióny, má vlastný parlament a vládu. Hlavným mestom je Namur a oficiálne jazyky sú francúzština a nemčina. Dňa 1. januára 2006 žilo vo Valónsku 3 413 978 obyvateľov. Súčasťou regiónu je aj enkláva Comines-Warneton, ktorá územne nesúvisí so zvyškom územia.

## Administratívne usporiadanie
Belgicko je rozdelené na 10 provincií, z ktorých 5 sa nachádza vo Valónsku:

Valónsko sá ďalej delí na 20 okresov (fran. ) a 262 obcí. Hlavné mesto je Namur.
Ďalšie dôležité mestá (s viac ako 50 000 obyvateľmi) sú Charleroi, Lutych, Mons, La Louvière, Mouscron, Seraing, Tournai a Verviers.

Federalizácia Belgicka prebehla v troch etapách.

Prvá bola v roku 1970 kedy boli do Ústavy zavedené tri kultúrne spoločenstvá a to Valónsko, Flámsko a Nemecké spoločenstvo na východe Belgicka.

Druhou etapou v roku 1980 zo zákonov vypadol názov "kultúrne" spoločenstvá a ostali teda tri spoločenstvá. V roku 1993 sa do Ústavy dostal pojem že Belgicko je "federatívny štát".

Ďalšou etapou federalizácie boli v roku 2001 Lambermontská a Lombardská dohoda, ktorou do kompetencie regionov prešlo poľnohospodárstvo, morský rybolov a zahraničný obchod, zároveň do kompetence regiónov i společenstiev prešli otázky volebných výdajov, financovania politických strán a regionálny rozvoj. Lombardská dohoda rozdelila parlament Bruselského regiónu na frankofonnu a flámsku časť so zákazom majorizácie.

Situáciu to na určitý čas vyriešilo. No posledné 2 roky je Belgicko bez federálnej vlády, pretože politické strany zastupujúce Valónsko a Flámsko sa nevedeli dohodnúť na zostavení federálnej vlády (autonómne vlády Flámska a Valónska boli zostavené a fungujú). Riešenie sa našlo až na jeseň v roku 2011, kde boli po vzájomnej dohode prenesené ďalšie kompetencie z federálnej úrovne na úroveň Flámska a Valónska. Flámske strany sa netaja, že ich konečným cieľom je samostatné Flámsko. Otázna je budúcnosť Bruselu ako jazykovo zmiešaného regiónu, na ktorý si robí nárok Flámska aj Valónska komunita.

## Referencie

## Iné projekty

## Externé odkazy
* Oficiálna stránka Valonska  //
* Oficiálna stránka turistického ruchu vo Valónsku //

Kategória:Administratívne členenie Belgicka
Flámsky región

thumb|Antwerpy-najväčší prístav Flámska a aj Belgicka

**Flámsky región** alebo **Flámska oblasť** (hol. *Vlaams Gewest* ), skrátene: **Flámsko**, je jeden z troch oficiálnych regiónov Belgicka, spolu s Valónskom a s hlavným mestom Brusel. Nachádza sa v severnej časti Belgicka a zaberá rozlohu , čo je 44,29 % rozlohy Belgicka. Flámsko má 6 078 600 obyvateľov, čo predstavuje 57,8 % obyvateľov belgického štátu. Úradným jazykom je flámčina (jazyk blízky holandčine).

Flámsko je rovinaté na rozdiel od Valónska, ktoré je prevažne hornaté. Je ekonomicky rozvinutejšou časťou Belgicka a je rodiskom mnohých umelcov v histórii Belgicka (flámski maliari napríklad: Rubens, Anthony van Dyck, Jacob Jordaens...). V minulosti bol Flámsko menej rozvinutou časťou Belgicka, ale v 60. a 70. rokoch 20 storočia sa situácia otočila, tak že Valónsko stagnovalo a Flámsko začalo ekonomicky viac prosperovať. Dnes sú vo Flámsku snahy o rozdelenie Belgicka na dva štáty silnejšie ako vo Valónsku.

Federalizácia Belgicka prebehla v troch etapách. 

Prvá bola v roku 1970 kedy boli do Ústavy zavedené tri kultúrne spoločenstvá a to Valónsko, Flámsko a Nemecké spoločenstvo na východe Belgicka. 

Druhou etapou v roku 1980 v zákonoch vypadol názov "kultúrne" spoločenstvá a ostali teda tri spoločenstva. V roku 1993 sa do Ústavy dostal pojem že Belgicko je "federatívny štát". 

Ďalšou etapou federalizácie boli v roku 2001 Lambermontská a Lombardská dohoda, ktorou do kompetencie regiónov prešlo poľnohospodárstvo, morský rybolov a zahraničný obchod. Zároveň do kompetencie regiónov i spoločenstiev prešli otázky volebných výdajov, financovania politických strán a regionálny rozvoj. Lombardská dohoda rozdelila parlament Bruselského regiónu na frankofónnu a flámsku časť so zákazom majorizácie. Situáciu to na určitý čas vyriešilo.

No posledné 2 roky je Belgicko bez federálnej vlády lebo politické strany zastupujúce Valónsko a Flámsko sa nevedeli dohodnúť na zostavení federálnej vlády (autonómne vlády Flámska a Valónska boli zostavené a fungujú). Riešenie sa našlo až na jeseň v roku 2011 kde boli po vzájomnej dohode prenesené ďalšie kompetencie s federálnej úrovne na úroveň Flámska a Valónska. Flámske strany sa netaja, že ich konečným cieľom pre budúcnosť je samostatné Flámsko. Otázna je budúcnosť Bruselu ako jazykovo zmiešaného regiónu, na ktorý si robí nárok Flámska aj Valónska komunita.

## Referencie

## Iné projekty

Kategória:Administratívne členenie Belgicka
Klagenfurt-vidiek

**Klagenfurt-vidiek** je okres v rakúskej spolkovej krajine Korutánsko. Má rozlohu , žije tu 58 365 obyvateľov (2010) a sídlom okresu je mesto Klagenfurt, ktoré však nie je súčasťou okresu.

## Iné projekty

Kategória:Okresy v Rakúsku
Kategória:Korutánsko
Sila hesla

**Sila hesla** označuje stupeň obťažnosti s akou neautorizovaná osoba dokáže uhádnuť heslo.

Heslá sa označujú ako *silné* alebo *slabé*, podľa toho, či je ťažké alebo jednoduché ich uhádnuť. Tieto pojmy sú relatívne a závislé od konkrétneho systému overovania hesla. Uhádnutie hesla hrubou silou alebo slovníkovým útokom sa označuje ako *prelomenie hesla*. Okrem prelomenia je slabé heslo je tiež možné uhádnuť, zvyčajne ak útočník osobu pozná a osoba použila v hesle napr. dátum narodenia či meno blízkej osoby.

Heslo je však možné získať aj nezávisle od sily hesla, predovšetkým pomocou tzv. sociálneho inžinierstva, odchytením postupnosti stlačených klávesov z klávesnice, zachytením počas prenosu.

## Slabé heslo
* obsahuje iba znaky alebo iba číslice
* je krátke
* používa slová nachádzajúce sa v slovníku používanom na lámanie hesiel
* používa triviálne náhrady písmen (napr. A→4, S→$, O→0, I→1,!)
* to isté písmeno opakované
* je dátum
* je meno blízkej osoby, domáceho zvieraťa

## Silné heslo
* obsahuje kombináciu malých a veľkých písmen, číslic a iných prípustných znakov (z každej triedy aspoň jeden)
* je dlhé
* nenachádza sa v slovníku (a nebolo by užitočné ho zaradiť do slovníka na lámanie hesiel)
* dlhá veta, zapamätateľná veta kombinujúca uvedené
* nebolo zverejnené (užívateľ si ho vytvorí alebo vygeneruje sám)

## Náhodné heslo
Náhodné heslá sú strojovo generované postupnosti znakov s cieľom splniť podmienky silného hesla. Ich nevýhodou je, že sú ťažko zapamätateľné.

## Ochrana hesla
Vo všeobecnosti sa odporúča nikdy si heslo nezapisovať, obzvlášť nie v blízkosti počítača, kde je možné ho použiť. Odporúča sa používať jedno heslo pre bezvýznamné účty (na ktorých prelomení nezáleží) a niekoľko rôznych silných hesiel pre dôležité systémy ako online banking.

Problémom sa stáva potreba zapamätať si množstvo hesiel k rôznym systémom. Riešením môže byť vytvorenie systému (ktorého znalosť je potrebné obzvlášť ochrániť) vychádzajúceho z názvu služby, kde sa používa. Triviálny príklad je vynechanie každého druhého písmena, napr. heslo Wkpda pre službu Wikipédia (v praxi je potrebné použiť vlastný a zložitejší systém). Iným riešením je uchovávanie hesiel v silne kryptovanom tvare prístupných pomocou jedného zapamätaného a silného hesla. Na to slúžia špecializované programy, napríklad open source program Keepass, či platený program Roboform. Ďalšou možnosťou je vytváranie silných hesiel s pomocou kryptografickej hašovacej funkcie, kde pri použití hlavného hesla a kľúčového slova (ako napríklad názov domény, kde chceme heslo použiť) vznikne hash fixnej dĺžky, ktorý následne môžeme použiť ako heslo.

Kategória:Kryptografia
Anna Belousovová

RNDr. **Anna Belousovová**, rod. **Malíková** (* 8. august 1959, Vysoká nad Kysucou) je slovenská pedagogička a politička, bývalá podpredsedníčka a poslankyňa NR SR.

## Životopis
Základnú školu skončila v Čadci, v roku 1978 absolvovala gymnázium v Čadci a v roku 1983 štúdium učiteľstva predmetov matematika – zemepis na Prírodovedeckej fakulte Univerzity Komenského v Bratislave.

Od roku 1983 pôsobila desať rokov ako učiteľka na základnej škole v Čadci. Následne bola 1,5 roka riaditeľkou Obvodného úradu práce v Čadci. Od roku 1998 pôsobila ako primátorka mesta Čadca, v roku 2001 sa však postu vzdala s tým, že chce venovať maximálne úsilie práci predsedníčky SNS.

### Politická kariéra
V roku 1990 sa stala jednou zo zakladajúcich členov SNS v okrese Čadca. Nikdy nebola zakladajúcim členom, ani členom prípravného výboru. Preto ani vo voľbách 1990 nebola na kandidátke SNS. Od roku 1994 pôsobila vo funkcii prvej podpredsedníčky SNS až do roku 1999 kedy sa stala jej predsedníčkou. Na tomto poste pôsobila do roku 2003, kedy ju nahradil Ján Slota a opäť sa stala 1. podpredsedníčkou strany.

Bola zvolená za poslankyňu NR SR vo volebnom období 19982002 za SNS.
Vo voľbách v roku 2006 bola opätovne zvolená za poslankyňu za SNS  a stala sa podpredsedníčkou Národnej rady.
Za poslankyňu za stranu SNS bola zvolená aj vo voľbách v roku 2010  a stala sa predsedníčkou výboru NR SR pre ľudské práva. Na sneme SNS 25. septembra 2010 nebola zvolená do vedenia strany. Dňa 2. februára 2011 bola zo strany vylúčená, nakoľko vedenie strany neprijalo jej kritiku smerom k vedeniu strany a jej predsedovi Jánovi Slotovi.

Následne v októbri 2011 zaregistrovala novú politickú stranu Národ a spravodlivosť /NaS/, v roku 2023 premenovanú na Alternatíva pre Slovensko (ApS).
V roku 2024 kandidovala do Európskeho parlamentu za hnutie Republika.

## Osobný život
V roku 2001 sa vydala za ruského podnikateľa Alexandra Belousova, ktorý v roku 2004 zomrel.

## Referencie

## Iné projekty

## Externé odkazy
* Anna Belousovová na webe Národnej rady SR
* Spravodajstvo týkajúce sa Anny Belousovovej na portáli Teraz.sk TASR
* Spravodajstvo týkajúce sa Anny Belousovovej na portáli agentúry SITA

Kategória:Osobnosti z Vysokej nad Kysucou
Kategória:Slovenskí pedagógovia
Kategória:Slovenské političky
Kategória:Politici SNS (1990)
Kategória:Podpredsedovia NR SR
Kategória:Poslanci NR SR (1998 – 2002)
Kategória:Poslanci NR SR (2006 – 2010)
Kategória:Poslanci NR SR (2010 – 2012)
Kategória:Predsedovia slovenských politických strán
Kategória:Primátori slovenských miest
Kategória:Absolventi Prírodovedeckej fakulty Univerzity Komenského
Suchá (prítok Vríce)

**Suchá** je potok v dolnom Turci, v juhozápadnej časti okresu Martin. Je to ľavostranný prítok Vríce, meria 4,4 km a je tokom V. rádu. V minulosti sa potok nazýval tiež **Kláštorský potok**.

## Prameň

Pramení v Malej Fatre, v podcelku Lúčanská Fatra, v časti Kľak, na juhojuhozápadnom svahu Jankovej (1 163,2 m n. m.) v nadmorskej výške približne 800 m n. m. 

## Opis toku

Od prameňa tečie sprvu na krátkom úseku juhojuhovýchodným smerom, sprava priberá krátky prítok zvaný Biela studňa (0,8 km) a pokračuje juhovýchodným smerom Suchou dolinou. Zľava ďalej priberá Šariny, sprava Pátrovú (636,3 m n. m.) a opäť z ľavej strany Brložnú. Na dolnom toku ešte priberá ľavostrannú Jasenovú, prechodne sa stáča na západ a následne na juh. Západne od obce Kláštor pod Znievom, v Kláštorskej doline, ústi v nadmorskej výške cca 530,5 m n. m. do Vríce.

## Referencie

Kategória:Potoky na Slovensku
Kategória:Povodie Turca
Kategória:Vodné toky v Lúčanskej Fatre
Kategória:Vodné toky v okrese Martin
Groningen

**Groningen** môže byť:
* provincia v Holandsku, pozri Groningen (provincia)
* mesto v Holandsku, pozri Groningen (mesto v Holandsku)
* mesto v Suriname, pozri Groningen (Surinam)
* futbalový klub, pozri FC Groningen

## Pozri aj
* Gröningen
Groningen (mesto v Holandsku)

**Groningen** je mesto na severe Holandska, ktoré sa nachádza v rovnomennej provincii. Počet obyvateľov je približne 182 000 (údaj z roku 2007). V meste sa nachádzajú dve univerzity: *Hanzehogeschool* a *[[Rijksuniversiteit Groningen]]*, na ktorých študuje asi 40 000 študentov. 

## Významní rodáci
* Daniel Bernoulli (1700 - 1782) - matematik a fyzik
* Johan Huizinga (1872 - 1945) - historik
* Heike Kamerlingh Onnes (1853 - 1926) - fyzik

## Partnerské mestá
*  Graz, Rakúsko
*  Jabalya, Palestínske autonómne územia
*  Kaliningrad, Rusko
*  Katovice, Poľsko
*  Murmansk, Rusko
*  Newcastle upon Tyne, Spojené kráľovstvo
*  Odense, Dánsko
*  Oldenburg, Nemecko
*  San Carlos, Nikaragua
*  Tallinn, Estónsko 
*  Tchien-ťin, Čína 
*  Zlín, Česko

## Iné projekty

## Externé odkazy
* oficiálna stránky 


Kategória:Mestá v Holandsku
Kategória:Hanza
Etelä-Karjala

**Etelä-Karjala** (, ) je jeden z devätnástich krajov Fínska. Od roku 1997 patrí tento kraj k provincii Južné Fínsko.

## Obce
Etelä-Karjala bola v roku 2013 rozdelená do 2 okresov (fínsky seutukunta) a 9 obcí (fínsky kunta). Tučne zvýraznené obce sú mesta.

## Iné projekty

## Externé odkazy
* Kraj Etelä-Karjala 


Kategória:Kraje vo Fínsku
Nijmegen

**Nijmegen** (, ) je mesto na východe Holandska v provincií Gelderland. Nachádza sa neďaleko hranice s Nemeckom. Patrí k najstarším mestám v Holandsku, v roku 2006 mesto oslavovalo 2000. výročie jeho existencie. Počet obyvateľov je okolo 160 000.

## Vzdelanie
Nachádza sa tu vysoká škola Radboud University Nijmegen, kde študuje 17 627 študentov (2006). Univerzita bola založená v roku 1923 ako prvá katolícka univerzita v Holandsku. Inštitút sa radí medzi najlepšie vysokoškolské inštitúcie v krajine, patrí medzi 150 najlepších na svete a medzi 50 najlepších v Európe.Okrem toho je ponuka vzdelávania veľmi rozmanitá a ponúka viac ako 40 trojročných programov a 200 magisterských programov, z ktorých mnohé sú v angličtine.
 
## Doprava
Nijmegen má 4 železničné stanice: Nijmegen, Nijmegen Dukenburg, Nijmegen Heyendaal a Nijmegen Lent. Vlak InterCity premáva na hlavnú stanicu Nijmegen. Autobusová spoločnosť Novio prevádzkuje mestské dopravné spojenie, spoločnosti Hermes a Connexxion prevádzkujú regionálne dopravné spojenie. 

## Kultúra
V Nijmegene sa nachádzajú tieto múzeá:
* Natuurmuseum Nijmegen (Prírodné vedy)
* Africa Museum (Africké umenie a kultúra)
* Biblical open air museum (stredoveké stredovýchodné budovy)
* Valkhof museum (Rímska a stredoveká história a moderné umenie)
* Velorama (Bicykle)
* MuZIEum (Múzeum o Nijmegene)

## Šport
V Nijmegene sídli futbalový klub NEC.

## Slávne osobnosti z Nijmegenu
* Titus Brandsma, filozof
* Petrus Canisius, svätý, kňaz, učiteľ Cirkvi
* Henrich VI., cisár Svätej ríše rímskej
* Alex Van Halen, bubeník
* Eddie Van Halen, hudobník, rockový gitarista
* Joris Ivens, filmár
* princezná Irena

## Partnerské mestá
*  Pskov, Rusko
*  Masaya, Nikaragua
*  Higashimatsuyama, Japonsko
*  Gaziantep, Turecko
*  Albany, New York.

## Iné projekty

## Externé odkazy
* Oficiálna webstránka mesta
* News from Nijmegen 

Kategória:Mestá v Holandsku
Kategória:Hanza
Breda

**Breda** je mesto v holandskej provincií Severné Brabantsko. Počet obyvateľov je okolo 170&nbsp;000.

## Dejiny
Breda bola opevneným mestom, ktoré malo strategický význam v Holandsku. V meste sa počas jeho existencie stalo viacero historických udalostí. Na konci 11. storočia bola Breda lénom Svätej ríše rímskej, jej prvým známym lenníkom bol Henrich z Brusenheimu (1080-1125). V roku 1327 predal mesto Adelheid Jánovi III. Brabantskému. Neskôr dostal léno rod Nassau. 

Brede boli udelené mestské práva v roku 1252. Počas 15. storočia došlo v meste k rozvoju, zvyšovaniu blahobytu. Bol postavený gotický kostol Grote Kerk (alebo Onze Lieve Vrouwe Kerk).

## Partnerské mestá
*   Dillenburg, Nemecko
*  Vroclav, Poľsko

## Iné projekty

## Externé odkazy
* Oficiálna stránka mesta Breda 


Kategória:Mestá v Holandsku
Villach-vidiek

**Villach-vidiek** je okres v rakúskej spolkovej krajine Korutánsko. Má rozlohu  a žije tu 64 885 obyvateľov (2010), sídlom okresu je mesto Villach, ktoré však nie je súčasťou okresu.

## Iné projekty

Kategória:Okresy v Rakúsku
First Aid Basics

**First Aid Basics** je freewarový edukačný software pre Microsoft Windows poskytujúci základné informácie o medicínskej prvej pomoci, ktorý môže byť použitý ako úvod do medickej pomoci a ako príprava na štúdium oficiálnych publikácií.

First Aid Basics pracuje na všetkých 32-bitových verziách Microsoft Windows (teda Windows 95 a ďalších). Beží tiež pod Linuxom s inštalovaným emulátorom Windows.

## Hlavné charakteristiky
Program obsahuje dáta o kardiopulmonárnej resuscitácii (KPR), pomoc pri infarkte, bolestiach, uhryznutiach, bodnutiach hmyzom, fraktúrach, vykĺbeninách, hypertermii, omrzlinách atď. Jedna časť popisuje pomôcky prvej pomoci ako sú obväzy, náplasti, lieky, odporúčaný obsah lekárničky a tiež postupy ich použitia. Špeciálna časť je venovaná prevencii ako sa vyhnúť úrazom a infekciám v každodennom živote i počas prvej pomoci. Video časť obsahuje grafickú prezentáciu KPR. Program tiež obsahuje slovník (glosár) častých termínov a linky na informačné weby.

## Jazykové verzie
Software má 3 jazykové verzie:
*Anglicky
*Anglicky – česky
*Anglicky – slovensky

## Video časť
Video časť obsahuje animáciu KPR jednou osobou. Obsiahnuté sú inštrukcie pre postup krok za krokom a jednoduché odporúčania časových intervalov. 
## Médiá
Od uvedenia v 9/2004 First Aid Basics je v zozname viac ako 100 softvérových archívov a od niektorých dostal najvyššie hodnotenie 5 hviezdičiek – TopQualityFreware.com, BestVistaDownloads.com, MaxxDownload.com atď. Niektoré časopisy zaradili program na svoje CD/DVD – Freesoft a PC Space (Slovensko), Download.bg (Bulharsko), PC Update (Austrália) a Computer (Česko). 24.7.2005 bol selektovaný ako Download dňa na WordVillage.com .

## Referencie a zdroj
*Korbel.sk - domáca stránka
*Tahaj.sk 

Kategória:Freeware
Socovský potok

**Socovský potok** je potok v dolnom Turci, v južnej časti okresu Martin. Je to pravostranný prítok Turca, meria  a je tokom IV. rádu.

Tečie v Turčianskej kotline, kde pramení v podcelku Mošovská pahorkatina juhovýchodne od obce Socovce, v lokalite Háj, v nadmorskej výške približne  Od prameňa tečie najprv severozápadným smerom, potom pokračuje na krátkom úseku severoseverozápadným smerom. Na dolnom toku už zase tečie severozápadným smerom, preteká intravilánom Socoviec a severozápadne od obce sa v nadmorskej výške cca  vlieva do Turca. Nepriberá žiadne prítoky.

## Externé odkazy
* Poloha ústia na turistickej mape

## Referencie

Kategória:Potoky na Slovensku
Kategória:Povodie Turca
Kategória:Vodné toky v okrese Martin
Kláštorský potok

**Kláštorský potok** môže byť:

* prítok Dunajca v Zamagurí, pozri Kláštorský potok (prítok Dunajca)
* prítok Hornádu v Slovenskom raji, pozri Kláštorský potok (prítok Hornádu)
* prítok Kľaku v povodí Hrona, pozri Kláštorský potok (prítok Kľaku)
* prítok Znievskeho potoka v Turci, pozri Kláštorský potok (prítok Znievskeho potoka)
* alternatívny názov Suchej v Turci
Priamy sval brucha

náhľad
**Priamy sval brucha** ( *musculum rectus abdominis*) je sval brucha.

Tvorí prednú stenu brušnej dutiny. Začína sa na mečovitom výbežku (*processus xiphoideus*) a na chrupkách 5. - 7 rebra. Zostupuje kaudálne a upína sa na os pubis. Mediálne prilieha k bielej čiare (*linea alba*). Jeho snopce sú prerušované šľachovými vložkami - *intersecciones tendineae*, ktoré bývajú 3 až 4. Jeho funkciou je ohyb chrbtice pri fixovanej panve a spolupôsobí pri brušnom lise. jeho silná kontrakcia umožňuje zdvihnúť hornú časť trupu pri prechode z polohy ležmo do sedu.
Kategória:Svaly trupu
Kláštorský potok (prítok Znievskeho potoka)

**Kláštorský potok** je krátky potok v dolnom Turci, v južnej časti okresu Martin. Je to pravostranný prítok Znievskeho potoka, meria 1,2 km a je tokom V. rádu.

## Prameň
Pramení na okraji pohoria Žiar, v geomorfologickom podcelku Sokol, na východoseverovýchodnom svahu vrchu Zniev (985,4 m n. m.), v lokalite Podhrad, v nadmorskej výške cca 535 m n. m. 

## Opis toku
Od prameňa tečie viac-menej východným smerom, vstupuje do Turčianskej kotliny, do geomorfologického podcelku Valčianska pahorkatina, vytvára nevýrazný oblúk prehnutý na sever a tečie južným okrajom intravilánu obce Kláštor pod Znievom. Napokon preteká obcou, kde sa východojuhovýchodne od centra obce vlieva v nadmorskej výške približne 485 m n. m. do Znievskeho potoka. Nepriberá žiadne prítoky.

## Externé odkazy
* Poloha prameňa na turistickej mape

## Zdroje
*Krško, Jaromír: *Hydronymia povodia Turca*, Univerzita Mateja Bela, Fakulta humanitných vied, Banská Bystrica 2003, str. 84
*Turistický atlas Slovensko 1:50 000, SHOCART, Zádveřice 2005, str. 193

Kategória:Potoky na Slovensku
Kategória:Povodie Turca
Kategória:Vodné toky v Žiari
Kategória:Vodné toky v Turčianskej kotline
Kategória:Vodné toky v okrese Martin
Sval brucha

**Svaly brucha** alebo **brušné svaly** (musculi abdominis) sú skupina svalov zahŕňajúca priečne pruhované svaly brušnej steny. 

V súvislosti s tým, že brušné svaly stratili svoju lokomočnu funkciu, zaniká aj ich pôvodná segmentácia. 

Rozlišujeme tri skupiny svalov:
* ventrálna skupina:
** priamy sval brucha (musculum rectus abdominis) 
** pyramídový sval (musculus pyramidalis) je rudimentárny nekonštantný sval pred kaudálnym úponom priameho svalu  brucha
* laterálna skupina:
** vonkajší šikmý sval brucha (musculus obliquus externus abdominis) 
** vnútorný šikmý sval brucha (musculus obliquus internus abdominis) 
** priečny sval brucha (musculus transversus abdominis) 
* dorzálna skupina:
** musculi intertransversarii laterales lumborum  vypĺňajú priestory medzi processus costarii driekových stavcov. Je ich 6 párov a vykonávajú úklon chrbtice.
** štvorcový driekový sval (musculus quadratus lumborum) je plochý sval napnútý medzi 12. rebrom a crista iliaca. Tvorí veľkú časť dorzálnej brušnej steny. Spôsobuje úklon chrbtice a fixuje 12. rebro, čím pomáha pri výdychu.

Funkciou brušných svalov je predovšetkým vytvárať brušný lis. okrem toho tieto svaly podopierajú vnútornosti a pomáhajú pri výdychu. Pri súčasnom sťahu vyvolávajú predklon, pri jednostrannej kontrakcii vyvolávajú úklon na svoju stranu, prípadne rotáciu trupu.

Kategória:Svaly
Mark Messier

**Mark Messier** (* 18. január 1961, Edmonton, Alberta, Kanada) je bývalý kanadský hokejista. V NHL hrával v rokoch 1979 až 2004, postupne za kluby Edmonton Oilers, New York Rangers a Vancouver Canucks. Šesťkrát vyhral Stanley Cup. Dvakrát získal Hart Trophy, v rokoch 1990 a 1992. 12. júna 2004 oficiálne oznámil koniec svojej kariéry.

## Klubové štatistiky

## Externé odkazy
* 

Kategória:Kanadskí hokejisti
Kategória:Hráči Edmonton Oilers
Kategória:Hráči New York Rangers
Kategória:Hráči Vancouver Canucks
Kategória:Členovia Hokejovej siene slávy
Kategória:Účastníci MS v hokeji 1989
Kategória:Osobnosti z Edmontonu
Wolfsberg (okres)

**Wolfsberg** je okres v rakúskej spolkovej krajine Korutánsko. Má rozlohu , žije tu 56 611 obyvateľov a jeho sídlom je mesto Wolfsberg.

## Iné projekty

Kategória:Okresy v Rakúsku
Kategória:Korutánsko
Päijät-Häme

**Päijät-Häme** () je jeden z devätnástich krajov Fínska. Od roku 1997 patrí tento kraj k provincii Južné Fínsko.

## Obce
V roku 2011 bolo územie kraja rozdelené do 11 obcí (fínsky kunta) a jedného okresu (fínsky seutukunta), ktorého územie bolo zhodné s územím provincie. Tučne zvýraznené obce sú mesta.

## Iné projekty

## Externé odkazy
* The Regional Council of Päijät-Häme  


Kategória:Kraje vo Fínsku
GNU Lesser General Public License

[thumb|Logo [GNU]]
**GNU Lesser General Public License** (**GNU LGPL** či jednoducho **LGPL**) je voľnejší variant licencie pre slobodný softvér GNU GPL. Licencia umožňuje spojovanie s neslobodným kódom a tak je vhodnejšia napr. pre knižnice (za predpokladu, že autor ich použitie v neslobodných programoch chce umožniť).

Licenciu napísal v roku 1991 Richard Matthew Stallman s právnymi radami od Ebena Moglena.

## Externé odkazy
* Text GNU LGPL (anglicky)

Kategória:Licencie slobodného softvéru
Kategória:Open source licencie
Kategória:Autorské právo
Kategória:Skratky
Kanta-Häme

**Kanta-Häme** () je jeden z devätnástich krajov Fínska. Od roku 1997 patrí tento kraj k provincii Južné Fínsko.

## Obce
V roku 2011 bol kraj rozdelený do 3 okresov (finsky seutukunta) a 11 obcí (finsky kunta). Tučne zvýraznené obce sú mestá. 

## Iné projekty

## Externé odkazy
* Kanta-Häme - Oficiálna stránka 


Kategória:Kraje vo Fínsku
Stromatolit

right|thumb|Stromatolity v Shark Bay v západnej Austrálii

**Stromatolit** (z gréckeho *strōma* vrstva, a *lithos* kameň) je hľuzovitá vápnitá alebo dolomitová usadenina bochníkovitého až pologuľového tvaru, niekedy však môže mať aj celkom rovný plochý tvar. Je tvorená povlakmi kalu bohatého na karbonáty, ktorý sa vyzrážal, alebo mechanicky prilipol na povrch porastov siníc, alebo baktérií v plytkých eulitorálnych oblastiach morí. Mnohé stromatolity boli tvorené rodom *Collenia*. V skutočnosti nie sú fosíliami, ale biosedimentárnymi textúrami.

Stromatolity sú najčastejšie v prekambrických usadeninách, vtedy pravdepodobne vznikali po celom svete. Mikroorganizmy, ktoré sa podieľali na ich tvorbe patrili medzi prvé fotosyntetizujúce organizmy a mali pravdepodobne veľkú zásluhu na obohacovaní atmosféry kyslíkom. Počas kambria pred 540 mil. rokov ich počet prudko klesal, no možno ich nájsť aj v staroprvohorných, prípadne triasových horninách. Najstaršie stromatolity sú známe z formácie Warrawoona v západnej Austrálii a prípadne zo súboru Bulawayo zo Zimbabwe.

V súčasnosti sú niekedy nesprávne radené medzi tzv. „živé fosílie“. Vyskytujú sa veľmi zriedkavo v extrémnych podmienkach. Najznámejší je ich výskyt v niektorých západoaustrálskych morských zátokách rezervácie Shark Bay s vysokou salinitou znemožňujúcou život organizmov, ktoré by ich mohli spásať. Boli nájdené aj Lagoa Salgada, v juhovýchodnej Brazílii a sladkých vodách Cuatro Ciénegas, v Mexickej púšti.

## Referencie

## Iné projekty

Kategória:Sedimentárne textúry
Kategória:Prekambrium
Plaza

[right|thumb|''Plaza de Espaňa'' v [Ríme]]

**Plaza** (IPA /'plaθa/ alebo /'plasa/) je španielske slovo, ktoré znamená: námestie; trh; cvičisko; skladisko; park; voľné priestranstvo; obchodné mesto; aréna; miesto; dno pece . 

Najčastejšie plaza označuje námestie. Napríklad v celej španielskej Amerike „plaza mayor“, t.j. hlavné námestie, každého administratívneho centra pozostáva z troch blízkych inštitúcií: katedrály, administratívneho centra (*cabildo*) a *audiencia*, teda súd.  

## Referencie

Kategória:Urbánna geografia
Kategória:Námestia
Kategória:Španielske výrazy
Uusimaa

**Uusimaa** () je jeden z devätnástich krajov Fínska. Od roku 1997 patrí tento kraj k provincii Južné Fínsko. 1. januára 2010 bol do kraja Uusimaa včlenený kraj Itä-Uusimaa *(Východná Uusimaa)*.

## Obce
Uusimma bola v roku 2013 rozdelená do 4 okresov () a 26 obcí (). Tučne zvýraznené obce sú mesta.

## Iné projekty

## Externé odkazy
* Kraj Uusimaa - Oficiálna stránka 


Kategória:Kraje vo Fínsku
Itä-Uusimaa

**Itä-Uusimaa** (doslova *Východná Uusimaa*; ) bol medzi rokmi 1997 a 2010 jeden z dvadsiatich krajov Fínska. Od roku 1997 patril tento kraj k provincii Južné Fínsko. Od 1. januára 2011 je územie Itä-Uusimaa začlenené do kraja Uusimaa.

## Obce

Itä-Uusimaa mala desať obcí, z ktorých boli dva mestá (4, 7). Počet obyvateľov je uvedený k 31. augustu 2006.

## Referencie


## Iné projekty

## Externé odkazy
* Kraj Itä-Uusimaa - Oficiálna stránka 

ZItaUusimaa
Kategória:Kraje vo Fínsku
Etelä-Pohjanmaa

**Etelä-Pohjanmaa** (doslova *Južná Pohjanmaa*; ) je jeden z devätnástich krajov Fínska. Od roku 1997 patrí tento kraj k provincii Západné Fínsko.

## Obce
V roku 2013 sa kraj skladal z 18 obcí (fínsky kunta). Obce boli zoskupené do 4 okresov (tzv. seutukunta). 8 obcí malo status mesta (napísané tučným písmom).

## Iné projekty

## Externé odkazy
* Kraj Etelä-Pohjanmaa - Oficiálna stránka 


Kategória:Kraje vo Fínsku
Magdaléna z Valois

**Magdaléna Valois**, (* 10. august 1520, Saint-Germain-en-Laye, Francúzsko – † 7. júl 1537, Edinburgh, Škótsko) bola škótska kráľovná ako prvá manželka Jakuba V.

## Životopis
Narodila sa ako piate dieťa (a tretia dcéra) Františka I. a Klaudie Francúzskej. Keď mala šestnásť rokov, vydala sa za škótskeho kráľa Jakuba V. Svadba sa konala 1. januára 1537 v katedrále Notre-Dame v Paríži, no otec nechcel svoju dcéru, ktorá trpela na tuberkulózu, pustiť do nehostinného a drsného Škótska. Napokon však vypravil novú kráľovnú na cestu, a Magdaléna pristála na škótskom pobreží v máji roku 1537. Jej podlomené zdravie však nevydržalo drsné podnebie a o dva mesiace neskôr, 7. júla 1537, zomrela. Pochovaná je v Holyroodskom opátstve v Edinburghu.

## Rodokmeň Magdalény Valois

## Iné projekty

Kategória:Francúzske princezné
Kategória:Kráľovské manželky Škótska
Kategória:Stuartovci
Kategória:Úmrtia na tuberkulózu
Kategória:Škótske osobnosti francúzskeho pôvodu
Kategória:Francúzske osobnosti talianskeho pôvodu
Kategória:Osobnosti zo Saint-Germain-en-Laye
Kategória:Valoisovci